വെള്ളപ്പാണ്ട്

ത്വക്കിൻറെ ചില ഭാഗങ്ങളിൽ നിറം നഷ്ടമാകുന്ന ഒരു സ്ഥിരമായ അവസ്ഥയാണ് വെളളപ്പാണ്ട്. ത്വക്കിനു നിറം നൽകുന്ന കോശങ്ങൾ നശിക്കുമ്പോഴോ അവ പ്രവർത്തനരഹിതമാകുമ്പോഴോ ആണിത് സംഭവിക്കുന്നത്. പലപ്പോഴും ജനിതകമാറ്റമാണ് വെളളപ്പാണ്ട് ഉണ്ടാകുന്നതിനു കാരണം. ചില കെമിക്കലുകൾ തട്ടുമ്പോളല്ലാതെ വെള്ളപ്പാണ്ട് വരാനുള്ള കാരണം ഇപ്പോഴും അവ്യക്തമാണ്. ഓട്ടോ ഇമ്മ്യൂൺ, ഓക്സിഡേറ്റിവ് സ്ട്രെസ്സ്, ന്യൂറൽ, വൈറൽ ബാധ എന്നിവകൊണ്ടെല്ലാം വെള്ളപ്പാണ്ട് ഉണ്ടാകാം എന്ന് ഗവേഷണങ്ങൾ സൂചിപ്പിക്കുന്നു.

ലോകത്തിലെ 0.5 ശതമാനം മുതൽ 2 ശതമാനം വരെ ആളുകളിൽ ഈ രോഗം കാണുന്നു, ചില പ്രദേശങ്ങളിൽ ഇത് 16 ശതമാനം വരെയാണ്‌.

രോഗലക്ഷണങ്ങൾ

വെള്ളപ്പാണ്ട് രോഗത്തിൻറെ ഏക ലക്ഷണം ചായം നഷ്ടപ്പെടുന്ന സ്ഥലങ്ങളിൽ കാണുന്ന ചുവന്ന നിറമാണ്. ആദ്യം ചെറുതായി കാണപ്പെടുന്ന അവ പിന്നീട് വലുതായി രൂപം മാറുന്നു. ത്വക്ക് പൊളിഞ്ഞു പോകുമ്പോൾ മുഖത്തും, കൈകളിലും അവ കൂടുതലായി കാണുന്നു. ചിലപ്പോൾ ത്വക്ക് പൊളിയുമ്പോൾ അവയുടെ അറ്റങ്ങളിൽ കൂടുതൽ നിറം കാണപ്പെടും.

കാരണങ്ങൾ

അനവധി കാരണങ്ങളാൽ വെള്ളപ്പാണ്ട് രോഗം ഉണ്ടാകാം എന്ന ഊഹാപോഹങ്ങൾ ഉണ്ടെങ്കിലും ശരീരത്തിൻറെ ഇമ്മ്യൂൺ സിസ്റ്റത്തിനു വരുന്ന മാറ്റങ്ങളാണ് ഇതിൻറെ പ്രധാനകാരണം എന്നാണ് പഠനങ്ങൾ സൂചിപ്പിക്കുന്നത്. ജനിതക കാരണങ്ങളാലും പരിസ്ഥിതി കാരണങ്ങളാലും വരാവുന്ന ഒരു രോഗമായാണ് വെള്ളപ്പാണ്ടിനെ വിശേഷിപ്പിക്കുന്നത്. സൂര്യാഘാതം കാരണവും വെള്ളപ്പാണ്ട് ഉണ്ടാകാം എന്ന അഭിപ്രായം ഉണ്ടെങ്കിലും അതിനെ സാധൂകരിക്കുന്ന തെളിവുകൾ ലഭ്യമല്ല.

ചികിത്സ

വെള്ളപ്പാണ്ട് ഒരിക്കലും ഭേദമാകില്ലെങ്കിലും അനവധി ചികിത്സകൾ ഉണ്ട്. ക്രീമുകളുടേയും സ്റ്റിരോയിഡുകളുടേയും കൂടെ അൾട്രാവയലറ്റ് രശ്മികൾ ഉപയോഗിക്കുന്നതാണ് ഏറ്റവും മികച്ച മാർഗ്ഗമായി കണക്കാക്കുന്നത്. ത്വക്ക് കാൻസർ വരാനുള്ള സാധ്യത കൂടുതലായതിനാൽ പ്രാരംഭ ചികിത്സകൾ ഫലവത്തായില്ലെങ്കിൽ മാത്രമേ ഫോട്ടോതെറാപ്പി ചികിത്സാരീതി ഉപയോഗിക്കാവൂ എന്ന് യുകെ-യിലെ നാഷണൽ ഹെൽത്ത് സർവീസ് നിർദ്ദേശിക്കുന്നു. കൈകൾ, കാലുകൾ, സന്ധികൾ എന്നിവടങ്ങളിൽ വരുന്ന പാടുകളാണ് വീണ്ടും നിറം ലഭിക്കാൻ ബുദ്ധിമുട്ടുള്ളത്, അതേ സമയം മുഖത്തെ പാടുകൾ അനായാസം സ്വാഭാവിക നിറത്തിലേക്ക് കൊണ്ടുവരാം.

ശ്രദ്ധേയമായ കേസുകൾ

 അമേരിക്കൻ സംഗീതജ്ഞനായ മൈക്കൽ ജാക്സൺ 1993 ഫെബ്രുവരിയിൽ ഓപ്ര വിൻഫ്രി യുമായിട്ടുള്ള അഭിമുഖത്തിൽ തനിക് വെള്ളപ്പാണ്ട് ഉണ്ടന്നു പറഞ്ഞിരുന്നു. 2009 ൽ പിന്നീട് ഇദ്ദേഹത്തിന്റെ മരണശേഷം പോസ്റ്റുമോർട്ടം റിപ്പോർട്ട് ഇക്കാര്യം സ്ഥിരീകരിക്കുകയും ചെയ്തു. ജാക്സണോടുള്ള  ആദരസൂചകമായി 2011 ജൂൺ 25 മുതൽ ജാകസൺന മരിച്ച  ദിവസമായ ജൂൺ 25  ലോക വെളളപ്പാണ്ടു ദിനമായി ആചരിക്കുന്നു.
പി. സദാശിവം, നിലവിലെ കേരളം ഗവർണ്ണറും മുൻ (40 മത്) ഇന്ത്യൻ ചീഫ് ജസ്റ്റിസുമാണ്."New Delhi: Justice Sathasivam sworn in as chief justice of India" . mangalorean.com. 14 July 2016

അവലംബം

വർഗ്ഗം:പുതുമുഖലേഖനം